Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1483

6. Rendszerező ismétlés 2 óra Kommunikáció Szabályok Szempontok a tanulók teljesítményének értékeléséhez Az értékelés célja a tanuló előrehaladásának, illetve a tanári közvetítés módjainak (a tanítás eredményességének) vizsgálata. A tanárnak a tanulók évközi munkáját folyamatosan figyelemmel kell kísérnie. A tanulók teljesítményének osztályzattal vagy szöveges formában történő értékelése a tanulói ismeretek, tevékenységek, szóbeli és írásbeli értékelése alapján történhet: - Szóbeli és/vagy írásbeli beszámoló egy-egy résztémából. - Témazáró dolgozatok fogalmazások írása, értékelése. - Kiselőadás, írásbeli vagy szóbeli beszámoló egy-egy témakörben a megadott szempontok, vagy önálló gyűjtés alapján, ennek értékelése. - Előre kiadott témák közül tetszés szerint választott kérdéskör feldolgozása (képi, írásbeli, szóbeli) és ennek értékelése. - Szituációs játékok (történetek, jelenetek, improvizációk) eljátszása, vitaszituációkban való részvétel, művek, műrészletek (memoriterek) előadása, ennek írásbeli, szóbeli értékelése. - A tanulók saját munkáinak esztétikai színvonala. - Projektmunkában való részvétel (egyéni vagy csoportos) szóbeli, írásbeli értékelése. Követelmények: x Az általános iskolában tanult irodalomelméleti és irodalomtörténeti tényanyag ismerete. x A magyar irodalom nagyobb korszakairól és a feldolgozott irodalmi művekről tanultak összefoglalása feleletben, írásbeli beszámolóban, vélemény megfogalmazásával. x Az olvasott művek elhelyezése a korban, néhány alkotó portréjának tárgyszerű bemutatása. x Jó tempójú és a szöveg értő befogadását biztosító olvasás. x Megfelelő íráskészség, jól olvasható, rendezett írás. x Eligazodás az iskolai könyvtárban: a tanulók alkalmasak legyenek az önálló ismeretszerzésre. Javasolt tankönyvek, taneszközök, tanári kézikönyvek: Magyar nyelvtanból: x Lerchné dr. Egry Zsuzsa: Nyelvtan–Helyesírás–Fogalmazás, Összefoglaló feladatgyűjtemény, Mozaik Oktatási Stúdió, Szeged x Hernádi Sándor: Észtekergető. Tankönyvkiadó, 1993. x Szabó Kálmán: Játékos nyelvtan, játékos helyesírás. Tankönyvkiadó, 1978. x Grétsy László: Anyanyelvünk játékai. 1998. x Szűts László: Szójátéktár. Ciceró Kiadó, 1998. x Hajas Zsuzsa: Kommunikációs gyakorlatok. Pedellus, Debrecen, 2004. x Az általános iskolában használt tankönyvek x Bánréti Zoltán: Kommunikálj! Kommunikációs tréningek középiskolások számára Korona Nova Kiadó, Budapest, 1998. x Noll Katalin: Helyesírás mindenkinek, Mozaik Oktatási Stúdió, Szeged, x Antalné Szabó Ágnes: Hogyan írjam? Helyesírási gyakorlólapok középiskolásoknak. Nemzeti Tankönyvkiadó, x Cs. Nagy Lajos: Nyelvtani elemzési gyakorlókönyv 5-8. Trezor Kiadó x Interaktív magyar nyelvtan, Kossuth Kiadó x Magassy László: Fogalmazástan 10-16 éveseknek. Nemzeti Tankönyvkiadó, x Kutas Ferenc: Az elbeszéléstől az érettségi dolgozatig, Fogalmazás a középiskolában. Mozaik Oktatási Stúdió, Szeged Magyar irodalomból: x Az általános iskolában használt tankönyvek x A feldolgozandó művek (versek) sokszorosítva x Hartai László-Muhi Klára: Mozgóképkultúra és médiaismeret. Korona Kiadó, x Grüll-Korsós-Turgonyi-Valaczka: Líra, epika, dráma. Nemzeti Tankönyvkiadó, x Arató László-Pála Károly: Átjárók. Műszaki Könyvkiadó, Bejáratok Kitérők Expedíciók MATEMATIKA Célok és feladatok A matematika a Tehetséggondozó Programban kiemelten fontosnak tekintett műveltségi terület. Tanításában kettős célt ajánlott kitűzni. Egyrészt minden tanuló számára sokoldalú, kreatív gondolkodási alapkészség kialakítását, és azt, hogy olyan magabiztos matematikai ismeretanyagot, eszközhasználatot fejlesszen ki, amely minden tantárgy tanulásánál és később bármely irányú továbbtanulásnál, értelmiségi tevékenységnél a szükséges alapokat biztosítja. Másrészt a matematikából tehetséges, ez iránt érdeklődő tanulóknak a szakirányú továbbtanuláshoz, magas szintű szakmai munkához szükséges ismerteket kell nyújtani, és sokoldalú probléma-megoldási készséget kell kialakítani. A fenti célokat az öt év folyamán többszintű képzéssel, az előkészítő és a következő két évben felkészültség és érdeklődés alapján szervezett csoportbontással, az utolsó két évben fakultációs lehetőségekkel kell megoldani, végig biztosítva az átjárhatóságot. Az a célunk, hogy a tanulóknak ez a tárgy ne csak megtanulandó tételek, feladatok, tesztek halmazát jelentse, hanem lássák a matematika helyét, szerepét az emberi gondolkodásban, kultúrában; lássák a természettudományos tárgyak egymáshoz és a műveltség más területeihez való kapcsolódását. Az emberi kultúra egészéhez való kapcsolódás mellett legyen alkalmuk felismerni a tantárgyra jellemző gondolkodás specifikus jegyeit. Elsődleges célunk, hogy a tanulók szemléletét, gondolkodásmódját fejlesszük. Azt a lehetőséget, hogy öt év áll rendelkezésre a matematika elsajátítására, és ebben a matematikát végig kiemelt fontosságú tantárgynak tekintjük A 9. évfolyamnak egyrészt biztosítani kell azokat a tárgyi tudásbeli alapokat, amelyek majd a középiskolai anyag elsajátításához szükségesek. El kell kezdeni kialakítani azt a gondolkodáskultúrát, amely a további sikeres tanulmányokat lehetővé teszi. Talán az előzőeknél is fontosabb, hogy a matematikához és általában a problémamegoldáshoz olyan pozitív hozzáállást alakítsunk ki, amely a későbbiekben minden tárgy tanulásánál segíthet a nehézségek leküzdésében. Ennek érdekében a kilencedik évfolyamon a matematika tananyag kiválasztásának legfontosabb célkitűzései: I. Az általános iskolai ismeretek áttekintése, rendszerezése. II. A matematikai és általában a problémamegoldó gondolkodás módszereinek megismerése. (Pl. Logika elemei, általánosítás-analógia, deduktív módszer, indirekt okoskodás, teljes indukció, skatulyaelv stb.) III. Matematikatörténeti vonatkozások kiemelése. IV. Matematika szerepének felismertetése az élet különböző területein: játékokban, gazdaságban, művészetekben. A tantervben az általános iskolai ismeretek állnak a középpontban. (Az általános iskolai anyagból kimarad néhány olyan témakör, amelyek a 10. évfolyamon újra előkerülnek. Ilyen a függvények és a geometriai transzformációk témaköre. Ezeket az általános iskolás szempontok szerint újratárgyalni felesleges, a középiskolai tárgyalást előrehozni szintén nem ajánlatos.) A többi témakörben az alapkészségek esetleges hiányainak pótlásán túl olyan ismereteket nyújtunk, amelyeket egy jó általános iskolából jó középiskolába jelentkező tehetséges gyerekektől általában elvárhatunk. A tananyag vázát tehát a fenti I. pont adja. De az általános iskolai anyag áttekintése után érdekes problémák, feladatok kapcsolják az adott témakörhöz a II. - IV. pontokban felsorolt ismereteket, problémamegoldási módszereket. A fő hangsúly azonban nem az ismeretközlés, hanem a képességfejlesztésen. Áttekintjük a matematikai és általában a problémamegoldó gondolkodás módszereit. (Pl. Logika elemei, általánosítás-analógia, deduktív módszer, indirekt okoskodás, teljes indukció, skatulyaelv stb.) Olyan témákat választunk, amelyekben nagyobb hangsúlyt kaphat a matematikatörténet, és a matematika megjelenése az élet különböző területein: játékokban, gazdaságban, művészetekben. A szokásos ismeretközlés - gyakorlás helyett itt lehetőség lesz az önálló felfedezésekre, problémafelvetésekre, ugyanazon kérdés többirányú megválaszolására, általánosításokra, kitekintésekre. Nem eljárások begyakorlása, hanem a kreativitás fejlesztése a cél. A jobbak számára lehetőséget biztosítunk az érdeklődés szerinti kutatásokra, és mindenki számára a „hozzáolvasásra". Vigyázzunk arra, hogy a kilencedik év ne váljon heti négy órás matematika korrepetálássá. A kétségkívül jelentkező hiányosságokat ne akarjuk minden más előtt sok gyakorlással eltüntetni, hanem érdekes feladatokkal alakítsunk ki pozitív hozzáállást, és ennek létrejöttével a hiányosságok már sokkal hatékonyabban csökkenthetők. Fontosnak tartjuk matematikatörténeti vonatkozások bemutatásával, érdekes gyakorlati kérdések tárgyalásával annak felismertetését, hogy a matematika és a problémamegoldó gondolkodás története az emberi kultúra szerves része. A kulcskompetenciák megjelenése a tantervben, módszerekben A fenti helyzetelemzésből, célkitűzésekből, módszertani javaslatokból már egyértelműen kiderül, hogy a Tehetséggondozó Program kilencedik évfolyamának tananyaga, mind összetételében, mind feldolgozási módszereiben teljes mértékben összhangban van a kompetenciaalapú matematikatanítás célkitűzéseivel. Matematika tanterv új vonásai  a modellalkotás, matematizálás jelentőségének növekedése; - egyensúly a matematika belső struktúrájának kiépítése és a tanultak a mindennapi életben, más tárgyakban való felhasználása, eszközként való alkalmazása között; - a modern oktatási, tanulási technológiák beépítése a mindennapi iskolai oktatási, nevelési tevékenységbe. Az egyes témákban szerepeltetett különböző nehézségű problémák természetesen nyújtják a differenciálás lehetőségét. A fokozott szaktanári figyelem, az iskolai könyvtár és az elektronikus eszközök használatának lehetősége biztosítsák az esélyegyenlőséget. A következtetési, a bizonyítási készség fejlesztése hangsúlyos ennél a korosztálynál. A „ha ..., akkor ...” az „akkor és csak akkor” helyes használata az élet számos területén (nem csak a matematikában) fontos. Gyakorlottság a matematikai problémák megoldásában, jártasság a logikus gondolkodásban A problémaérzékenységre, a problémamegoldásra nevelés fontos feladatunk. Ehhez elengedhetetlen, hogy a tanulók a minél többször önállóan oldjanak meg feladatokat. Aktívan vegyenek részt a tanítási, tanulási folyamatban. A diszkussziós képesség fejlesztése, a többféle megoldás keresése, megtalálása és megbeszélése a többféle nézőpont érvényesítésének, a komplex problémakezelésnek a képességét is fejleszti. Az induktív módszer mellett nagyobb szerepet kapnak a deduktív következtetések is. A tanítandó anyagban sejtéseket fogalmazunk (fogalmaztatunk) meg, melyek néhány lépésben bizonyíthatók vagy megcáfolhatók. Tanításunkban fontos a bizonyítás iránti igény felkeltése. Sor kerül néhány egyszerű tétel bizonyítására, bizonyítási módszerek megismerésére, valamint a fogalmak, szabályok pontos megfogalmazására. A logikus gondolkodás a problémamegoldásban, az algoritmikus eljárások során és az alkalmazásokban egyaránt lényeges. A matematika különböző területein néhány lépéses algoritmus készítése az informatika tanulmányozásához is fontos. Ezek az eljárások biztosítják sokoldalú kommunikációs formák közül a megfelelő kiválasztásának és alkalmazásának képességét. Helyes tanulási szokások fejlesztése A számoláshoz különösen elengedhetetlen a becslés, a kerekítés, az ellenőrzés különböző módjainak alkalmazása, az eredmény realitásának eldöntése. A helyes érvelésre szoktatással sokat tehet (és tesz is) a matematikatanítás a kommunikációs készség fejlesztéséért. Fontos elérnünk, hogy a tanulók meg tudják különböztetni a definíciót, a sejtést és a tételt. Programunkban igen nagy szerepet kap annak tudatosítása, hogy a matematika a kultúrtörténet része. Komoly motiváció lehet tanításunkban a matematikatörténet egy-egy mozzanatának megismertetése, a máig meg nem oldott egyszerűnek tűnő matematikai sejtések megfogalmazása, nagy matematikusok élete, munkássága. Ehhez is segítséget ad a könyvtár és az internet használata. Témakörök I. Felmérők. Tájékoztatás szükséges eszközökről, tervezett munkamódszerekről Időtartam: 5 óra II. Néhány bevezető probléma Időtartam: 8 óra III. A matematika fogalomrendszere, a logika elemei Időtartam: 10 óra IV. Műveletek racionális számokkal Időtartam: 20 óra V. Számelmélet, oszthatóság Időtartam: 25 óra VI. Egyenletek, szöveges feladatok Időtartam: 20 óra VII. Geometriai alapfogalmak Időtartam: 25 óra VIII. Kombinatorika feladatok Időtartam: 20 óra IX. Év végi összefoglalás Időtartam: 15 óra A IV-től VIII-ig témakörökben három-három órát fenntartottunk összefoglalásra és dolgozatírásra. Az egész éves órakeretből 8 órát nem osztottunk el az egyes témakörök között; ezt arra fordítsuk, amelyikre a megadott órakeret kevésnek bizonyul, vagy - a haladó csoportban - versenyfeladatok megbeszélésére.

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes